કર્ણાટક ચૂંટણી પરિણામ Live : કોંગ્રેસના સમર્થનથી જેડીએસ સરકાર બનાવશે\nચૂંટણી પરિણામના વલણ પ્રમાણે, ભાજપ સૌથી મોટો પક્ષ બન્યો છે, પરંતુ તેને સ્પષ્ટ બહુમતી મળી નથી. 

કોંગ્રેસના નેતા ગુલામ નબિ આઝાદે જાહેરાત કરી હતી કે પાર્ટી દ્વારા જેડીએસને સમર્થન આપવામાં આવશે. જેડીએસ સત્તાના સૂત્ર સંભાળશે. 

મંગળવારે સાંજે જેડીએસ તથા કોંગ્રેસના નેતા રાજ્યપાલ સમક્ષ જશે અને સરકાર રચવા માટે દાવો કરશે. 

ભાજપને અહીં સરકાર બનાવવા માટે 112 ધારાસભ્યોની જરૂર પડશે.  આગામી 31 મે સુધીમાં રાજ્યમાં નવી સરકાર સત્તાનું સુકાન સંભાળશે.

05.00 PM : 

કર્ણાટક વિધાનસભાની 222 બેઠકોમાંથી 173ના પરિણામ આવી ગયા છે. જેમા ભાજપના ફાળે 85, કોંગ્રેસના ફાળે 55 અને જનતા દળ સેક્યલરના ફાળે 31 બેઠકો આવી છે. ભાજપ હજુ પણ 19 બેઠકો પર આગળ છે. જ્યારે કોંગ્રેસ 23 અને જેડીએસ 6 બેઠકો પર આગળ ચાલી રહી છે. 

4.45 PM કર્ણાટક વિધાનસભાની ચૂંટણીમાં 178 સીટો પર મતગણતરી થઈ ચૂકી છે. જેમાં ભાજપ 87, કોંગ્રેસ 60, જેડીએસને 29 અને બે બેઠકો અન્ય પાર્ટીઓ અને અપક્ષોને મળી છે. 

કર્ણાટકમાં સરકાર બનાવવા માટે 112 સીટોની જરૂર છે. 

3.30 PM વલણ ધીમે ધીમે પરિણામમાં બદલાઈ રહ્યા છે. ભાજપ 68 બેઠકો જીતી ચૂક્યો છે જ્યારે કોંગ્રેસે અત્યારસુધી 39 બેઠકો જીતી છે. સરકારની રચના માટે જે પક્ષ પર સૌથી વધુ મહત્ત્વનો છે એ છે જેડીએસ. જેડીએસના પક્ષમાં અત્યાર સુધી 16 બેઠકો આવી ચૂકી છે. 

2.50PM કર્ણાટકમાં સરકારની રચના માટે કોંગ્રેસે જેડીએસને સમર્થન આપવાની જાહેરાત કરી છે. કર્ણાટકમાં જેડીએસ સાથે સરકાર બનાવવા અંગે કોંગ્રેસના નેતા ગુલામ નબી આઝાદે કહ્યું, ''અમારી દેવગૌડાજી અને કુમારાસ્વામી સાથે વાત થઈ છે. મુખ્ય મંત્રીના પદ માટે જેડીએસ જેને પણ ચૂંટશે કોંગ્રેસ એને સમર્થન આપશે.''

1.30 PM - સિદ્ધારમૈયા હાર્યા 

ચામુંડેશ્વરી વિધાનસભા બેઠક પરથી મુખ્યમંત્રી અને કોંગ્રેસના વરિષ્ઠ નેતા સિદ્વારમૈયાનો પરાજય થયો. જોકે, તેઓ બદામી બેઠક પરથી જીતી ગયા છે.  

 01. 01 PM 

કર્ણાટક વિધાનસભાની તમામ 222 બેઠકોનું પરિણામ આવી ગયું છે. ભાજપ 10 બેઠકો પર વિજય, 99 પર આગળ, કોંગ્રેસનો બે બેઠકો પર વિજય અને 69 પર આગળ તો જેડીએસ 39 બેઠકો પર આગળ. કેપીજેપી અને અપક્ષ એકએક બેઠક પર આગળ 

12.50 PM 

222માંથી 221 બેઠકોના વલણ આવી ગયા છે. જેમાં ભાજપ 108, કોંગ્રેસ 70 અને બીએસપી, કેપીજેપી તેમજ અપક્ષ એકએક બેઠક પર આગળ ચાલી રહ્યાં છે. 

12.30 PM 

કેન્દ્રીય પ્રધાન મેનકા ગાંધી કર્ણાટક ચૂંટણીના પરિણામ પર કહ્યું, ''અહીં પણ કમળ...\n\ntl;dr:
કર્ણાટકમાં 12 મેના રોજ 224 બેઠકોની વિધાનસભા માટે યોજાયેલી ચૂંટણીમાં 222 બેઠકો માટે મતદાન થયું હતું.